गुबै आयदाया रामायन आरो महाभारतनिफ्राय लानानै खाथि खाला मुवाफोर,बिफां - बिलाइ,जिब - जुनार,दावमा - दावसा गेजेरनिफ्राय जायखि जाया जानो हागौ ।महरगिरिफोरखौ हाबा मावनाय नायनो थाखाय अग्रहम स्ट्रीटवाव बिजयलक्ष्मी कलामकारि ( ब्रासजों सावगारि एरखांनाय ) आर्टसवाव हाबहै ।हाइद्राबादनि ग्राहकनि नांगौबादि मोनग्रा फेसन स्टर,ओनसोलनि गंसे दालानाव दं जेराव गलानि गोनांथि बादियै सोलायनाय जादों ।रुहिव बाला ( खानाय ) मेन्डेल रड्रिवस,सान्यसाची,आलु मदी,अनामिका खाना एबा भारतनि आरोबाव माखासे मुंदांखा फेसन डिजाइनारफोरा बानायनाय जि जोम आरो गहेनाफोर बानायनायनि थाखाय दरसे थि जायगा ।3,000  बर्ग फुटनि बे गलायाव फिसा - फिसौ मुवाफोजों लोगोसे नवाव बाहायनाय मुवा बेसाद आरो दिहुननाय दं ।आं मंगलगिरि गामिनिफ्रायनो मंगलगिरि आखाइनि शिल्प दिहुनथाय बायनो मोजां मोनो,ओनसोलारि महराव बानायनाय हेन्डबेगनि थाखाय आं गोबां गला आरो आखाइनि शिल्प मिरुवाव थाङोमोन ।लेपाक्षी दिन्थिफुंसालि खथाया रुफा आरो दंफांनि बानायनाय साजायनाय मुवाफोरनि थाखाय आरजाथाव जायगा आरो पुल्ला रेड्डीया अन्ध्रनि दोरोङारि मेथायनि थाखाय जोबथा सोदोब ।बे खोला हादरसायाव दावबायारिफोरखौ फैबाय थाहोनो थाखाय बेयाव निजाम नोगोरनि चकाचौध जों लोगोसे जोबोर समाय हाबग्रा लामा ।चारमीनारखौ हराव दिन्थिफुंनायनि उनाव जोबोर नायथावना महर मोनो आरो जदि नोंथाङा बेनि दिंग्राय दिंसि गाखोलांग्रा लामाजों बेनि गोजौवाव थानो हायो अब्ला नोंथाङा बे नोगोरनि गायसनगिरि कुली कुतुब शाहनि गोसोवाव तानाय बे सिगांनि गोजों महरखौ नुनो मोनगोन,बे समाव अब्ला बिथाङा बिथोन होदोंमोन दि राजथावनिखौ मसजिद,हाथाय आरो दालानफोरजों गहेना साजायनाय जाथों ।दुर्गम ( थांसहायै ) चे रुबु : नोगोरनिफ्राय बे खाथियाव थासेयावबो,हाजो आरो अन्थायनि गेजेराव थाखुमाना थानाय बे बिलोनि बाखनायथावनाया मोनसे सोमोनांथाव महराव नुजाथियो ।गावनि दुखुखौ बावगारनो आरो उदै सुफुंनो थाखाय बिलो सेरावनो गंसे बार आरो रेस्टरेन्ट दं ।मोनाबिलि जाबोनाय लोगो लोगो खाथि खालानि अन्थायफोरा जोंखाङो,बिलोनि गेजेर गेजेर मोनसे दै सारफावग्रा होनाय जायो आरो गिदिंफिननायनि सम जायो ।दुर्गम चेरुवाव माधापुरनि सेराव दं,हाइद्राबादाव शिल्प रामस आरो हाइटेक नोगोरनि एसे उनाव,बेयाव नाव आरो ना हमग्रा आगजु भारायाव मोनो ।सिद्धेन्द्र यगीनि थैफ्रामनाय फावतायसालिया आथिखालाव सिद्धेन्द्र कलाक्षेत्र मुंनि मोनसे समायना ललित कला फरायसालियाव महर सोलायबाय ।आथिं गानाय आरो ढलानि ( मृढांग ) सोदोबजों रिंखांना थानाय बे जायगाया साफ्रोमबो आरिमु - अनफावरि सुबुंनि थाखाय बे थारैनो नायनो गोनां ।मोनफ्रोमबो फेब्रुवारि मार्स दानाव बेयाव सिद्धेन्द्र यगी मोसानाय फोरबो मुङै मोनसे मोसानायनि फोरबो फालिनाय जायो ।हाइद्राबादनिफ्राय बिजयबाड़ानि थाखाय हरनि ट्रेइन गाखो,कुचिपुड़ि गामिया बेनिफ्राय  60  किलमिटार मटर गाखोनायनि गोजान लामायाव दं ।